b'\n_START_ARTICLE_\nCaen\n_START_SECTION_\nZgodovina\n_START_PARAGRAPH_\nIme mesta naj bi bilo starokeltskega porekla v pomenu bojnega polja (catu mago)._NEWLINE_V srednjem veku je bil glavno mesto Normanskega vojvodstva. Angle\xc5\xa1ki kralj Viljem Osvajalec je dal v Caenu zgraditi grad in opatiji Abbaye aux Dames in Abbaye aux Hommes, v katerem je bil tudi pokopan. V obdobju verskih vojn je bil njegov grob uni\xc4\x8den, kosti pa izgubljene._NEWLINE_Leta 1346 je angle\xc5\xa1ki kralj Edvard III. z vojsko udaril na mesto v upanju na bogat vojni plen, v tistem \xc4\x8dasu je bil Caen namre\xc4\x8d najbogatej\xc5\xa1e mesto v Normandiji. 26. julija so angle\xc5\xa1ke enote v naskoku zasedle mesto, pri tem pobile 3.000 me\xc5\xa1\xc4\x8danov, ve\xc4\x8dino trgovske \xc4\x8detrti pa po\xc5\xbegale. Med plenjenjem je bila v njem najdena tudi kopija francosko-normanskega na\xc4\x8drta o invaziji Anglije iz leta 1339, s katero so kasneje v propagandne namene \xc5\xbeeleli upravi\xc4\x8diti nadaljevanje vojne.\n_START_SECTION_\nDruga svetovna vojna\n_START_PARAGRAPH_\nV bitki za Normandijo v drugi svetovni vojni, je bil Caen osvobojen v za\xc4\x8detku julija, mesec dni po zavezni\xc5\xa1kem izkrcanju v Normandiji, \xc5\xa1e posebej britanskega I. korpusa 6. junija 1944. Britanci in kanadski vojaki naj bi zavzeli mesto na dan-D . Vendar pa so boji potekali na severu mesta do 9. julija, ko so z intenzivnim bombardiranjem med operacijo Charnwood uni\xc4\x8dili 70% mesta in ubil 2000 francoskih civilistov. Zavezniki so zasedli zahodne \xc4\x8detrti, mesec dni kasneje kot je na\xc4\x8drtoval feldmar\xc5\xa1al Montgomery. Med bitko se je veliko mestnih prebivalcev zateklo v Abbaye aux Hommes ("Mo\xc5\xa1ko opatijo"), ki jo je Viljem Osvajalec zgradil okoli leta 800 let. Obe, stolnica in univerza, sta bili v celoti uni\xc4\x8deni v zavezni\xc5\xa1kem bombardiranju.\n_START_SECTION_\nPovojni Caen\n_START_PARAGRAPH_\nPo drugi svetovni vojni je potekala rekonstrukcija celotnih okro\xc5\xbejih mesta in univerzitetnega kampusa. Trajalo je 14 let (1948-1962) in nastala je sedanja urbanizacija Caena. Izgubil je veliko svojih zgodovinskih \xc4\x8detrti, zato mesto nima vzdu\xc5\xa1ja tradicionalne Normandije kot jo imajo mesta kot so Honfleur, Rouen, Cabourg, Deauville in Bayeux.\n_START_SECTION_\nGeografija\n_START_PARAGRAPH_\nMesto le\xc5\xbei v Normandiji ob reki Orne in njenem levem pritoku Odon. Vzporedno z reko Orne te\xc4\x8de vodni kanal, zgrajen v obdobju vladavine Napoleona III. z namenom povezave mesta z Rokavskim prelivom, od katerega je oddaljen dobrih 10\xc2\xa0km, v vseh letnih \xc4\x8dasih.\n_START_SECTION_\nGrad\n_START_PARAGRAPH_\nGrad, Ch\xc3\xa2teau de Caen, je zgradil okoli leta 1060 Viljem Osvajalec, ki je uspe\xc5\xa1no osvojil Anglijo leta 1066 in je ena najve\xc4\x8djih srednjeve\xc5\xa1kih trdnjav v Zahodni Evropi. Predstavlja ostanek bistvene zna\xc4\x8dilnosti normanske strategije in politike. Ob bo\xc5\xbei\xc4\x8du 1182 je kraljevi dvor praznoval bo\xc5\xbei\xc4\x8d v avli caenskega gradu, ko so se zbrali Henrik II. Angle\xc5\xa1ki in njegovi sinovi, Richard Lionheart in John Lackland, ter ve\xc4\x8d kot tiso\xc4\x8d vitezov. Caenski grad, skupaj z vsemi gradovi v Normandiji, je bil izro\xc4\x8den francoski kroni leta 1204. Bil je udele\xc5\xbeen v \xc4\x8dasu stoletne vojne (1346, 1417, 1450) in je bil v uporabi kot voja\xc5\xa1nica \xc5\xa1e v drugi svetovni vojni. Luknje od izstrelkov, ki so jih zadali \xc4\x8dlani francoskega odporni\xc5\xa1kega gibanja med drugo svetovno vojno so \xc5\xa1e vidne na zidovih gradu. Danes grad slu\xc5\xbei kot muzej, v njem domuje Mus\xc3\xa9e des Beaux-Arts de Caen (Muzej lepih umetnosti v Caenu) in Mus\xc3\xa9e de Normandie (Muzej Normandije), skupaj s \xc5\xa1tevilnimi ob\xc4\x8dasnimi razstavami o umetnosti in zgodovini.\n_START_SECTION_\nOpatije\n_START_PARAGRAPH_\nKot kesanje za poroko svoj sestri\xc4\x8dne Matilde Flandrijske, je Viljem, na pape\xc5\xbeevo podbudo, naro\xc4\x8dil zgraditi dve opatiji:_NEWLINE_Opatijo St-Etienne, znano tudi kot Abbaye aux Hommes (mo\xc5\xa1ka opatija). Kon\xc4\x8dana je bila leta 1063 in je posve\xc4\x8dena sv. \xc5\xa0tefanu. Sedanji H\xc3\xb4tel de Ville (mestna hi\xc5\xa1a) v Caenu je zgrajena ob ju\xc5\xbeni pre\xc4\x8dni ladji._NEWLINE_Opatijo Sainte-Trinit\xc3\xa9, tudi Abbaye aux Dames (\xc5\xbeenska opatija). Kon\xc4\x8dana je bila leta 1060 in je posve\xc4\x8dena Sveti Trojici. Sedanji sede\xc5\xbe pokrajinskega sveta (conseil conseil r\xc3\xa9gional) Spodnje Normandie je v bli\xc5\xbeini.'